EL
C 252/52
Επίσημη Εφημερίδα της Ευρωπαϊκής Ένωσης
17.7.2023
Διάταξη του Προέδρου του Γενικού Δικαστηρίου της 9ης Ιουνίου 2023 –FFPE section Conseil κατά Συμβουλίου (Υπόθεση T-179/23 R) [Ασφαλιστικά μέτρα – Θεσμικό δίκαιο – Συνδικαλιστικές ή επαγγελματικές οργανώσεις (ΣΕΟ) – Συμφωνία συναφθείσα μεταξύ του Συμβουλίου και των ΣΕΟ της Γενικής Γραμματείας του Συμβουλίου – Διαδικασία ελέγχου των κριτηρίων για την αναγνώριση και την αντιπροσωπευτικότητα των ΣΕΟ – Aναστολή των εκ της συμφωνίας δικαιωμάτων ΣΕΟ που δεν πληροί το κατώτατο όριο αντιπροσωπευτικότητας – Αίτηση αναστολής εκτελέσεως – Έλλειψη επείγοντος] (2023/C 252/63) Γλώσσα διαδικασίας: η γαλλική Διάδικοι Αιτούσα: Fédération de la fonction publique européenne section Conseil (FFPE section Conseil) (Βρυξέλλες, Βέλγιο) (εκπρόσωποι: A. Champetier και S. Rodrigues, δικηγόροι) Καθού: Συμβούλιο της Ευρωπαϊκής Ένωσης (εκπρόσωποι: M. Bauer και I. Demoulin)
Αντικείμενο Με την αίτησή της βάσει των άρθρων 278 και 279 ΣΛΕΕ, η αιτούσα ζητεί την αναστολή εκτελέσεως του σημειώματος του Συμβουλίου της Ευρωπαϊκής Ένωσης της 3ης Απριλίου 2023 (ORG.1.F/7053/23), σχετικά με τα πορίσματα της διαδικασίας ελέγχου της FFPE.
Διατακτικό Ο Πρόεδρος του Γενικού Δικαστηρίου διατάσσει: 1) Απορρίπτει την αίτηση ασφαλιστικών μέτρων.
2) Επιφυλάσσεται ως προς τα δικαστικά έξοδα.
Προσφυγή της 6ης Απριλίου 2023 — Dansk Avis Omdeling Distribution κατά Επιτροπής (Υπόθεση T-195/23) (2023/C 252/64) Γλώσσα διαδικασίας: η αγγλική Διάδικοι Προσφεύγουσα: Dansk Avis Omdeling Distribution A/S (Vejle, Δανία) (εκπρόσωπος: L. Sandberg-Mørch, δικηγόρος) Καθής: Ευρωπαϊκή Επιτροπή
Αιτήματα Η προσφεύγουσα ζητεί από το Γενικό Δικαστήριο: — να κρίνει παραδεκτή και βάσιμη την προσφυγή· — να ακυρώσει την απόφαση της Επιτροπής C(2022) 5706 final, της10ης Αυγούστου 2022, σχετικά με την κρατική ενίσχυση SA.57991 — 2021/C (πρώην 2021/NN) που εφάρμοσε η Δανία ως αντιστάθμιση για τις υποχρεώσεις παροχής καθολικής υπηρεσίας (ΥΠΚΥ) υπέρ της Post Danmark το 2020, και — να καταδικάσει την Επιτροπή στα δικαστικά έξοδά της, καθώς και στα δικαστικά έξοδα στα οποία υποβλήθηκε η προσφεύγουσα.